Document ID: /roh_data/filtered/fineweb-2-filterrobots_roh.jsonl.gz/47020

Perquai che las lavurs da mantegniment vi dal tunnel Magnacun han retard, cuzza l'interrupziun da la Viafier retica tranter Susch e Scuol fin ils 6 d'october enstagl fin ils 7 da settember. Problems tecnics hajan impedì il progress da las lavurs en il tunnel, scriva la Viafier retica.
Per ils viagiaturs da la Viafier retica munta quai, ch'els ston anc fin ils 6 d'october far diever dals bus da remplazzament per arrivar a Scuol. Er la pussaivladad alternativa da transtgargiar martganzia a Zernez vegn mantegnida.
Betg pertutgà da l'interrupziun è il transport d'autos tras il Vereina.
RR actualitad 11:00